***Жазғы сауықтыру алаңының жұмысының*** ***есебі***

***Бестөбе кенті негізгі мектебі***

             Жаздың шуақты күндерімен бірге балалар лагерьлері де өз жұмыстарын бастады. Жазғы демалыс маусымы — балалар үшін ерекше қуанышты сәт. Балалардың демалысын тиімді өткізу және оларды лагерьмен қамту жыл сайын дәстүрге айналған шара.

   Іс - шараларды ұйымдастыруына сәйкес «Күншуақ» және «Улыбка» лагері өз қызметіне мына бағыттағы іс - шараларды атқарды:

-         Салауатты өмір салтына баулу;

-         Эстетикалық тәрбие;

-         Азаматтық - патриоттық және ұлттық тәрбие;

-         Тәрбие беру - сауықтыру жұмыстары;

-         Спорттық шаралар.

«Күншуақ» және «Улыбка» лагері өзінің алдына міндеттер мен мақсаттарын белгілеп, бағдарлама  негізінде жұмыс  жоспарлары жасалынды.

 І ауысым мамырдың 29 –нан маусымның 9-на дейін «Күншуақ» және«Улыбка» атты жазғы мектеп сауықтыру және демалдыру алаңы өтті. Лагерьдің жұмыс уақыты 09:00-ден 14:00-ге дейін .

            1 маусым күні «Бақытты балалық шақ» тақырыбында іс- шаралар ұйымдастырылып, «Күншуақ»,«Улыбка» лагерінің ашылуына арналған салтанатты сап жиыны өткізіліп, «Халықаралық Балаларды қорғау күні» мерекесіне  арналған іс- шараларды тамашалауға «Балалар мерекесі» атты көңілді ойындар өткізілді. «Рауан» мәдениет үйінің алдында көптеген іс – шаралар өтті және балаларға тегін балмұздақ берілді. «Қырықаяқ», «Көгалдағы хоккей», «Әр заттың өз орны бар», «Солтүстік полюс» атты көңілді ойындар, түрлі массалық билер, ертегі кейіпкерлерінің қызықты қойылымдары өтті. Мереке соңында балаларға тәтті сыйлықтар таратылды.

 Оқушылардың демалысын қызықты өткізу мақсатында әр күн ерекше, қызықты тақырыптарға байланысты іс - шаралар жан-жақты ұйымдастырылды. Патриоттар күні «Рәміздерді құрметтейік!», Қоршаған орта күні «Табиғатқа саяхат», Денсаулық күні «Дұрыс тамақтану – денсаулықтың кепілі», «Жүйрік болсаң, жеңіп ал» спорттық жарыстар, Әдептілік күні «Әдеп әліппесі» ұлттық – танымдық тәрбие сағаттары демалушыларды өте қызықтырды.

 2 маусым күні «ҚР Рәміздер күніне» арналған мерекеге байланысты оқушылармен танымдық тәрбие сағаты жүргізілді. Тәрбие сағатының мақсаты оқушылардың патриоттық сезімін ояту, отанды сүю, адамгершілік қасиеттерін дамыту. Тәрбие сағаты Әнұранмен басталып, Ту мен Елтаңба бейнелерінің нені білдіретіні түсіндірілді. Сабақ соңында тақырыпқа байланысты сурет байқауы өтті.

   «Күншуақ», «Улыбка» лагері балалардың жазғы мезгілінде уақыттарын тиімді пайдалану, балалармен әртүрлі бағыттағы мәдени- көпшілік іс- шараларды ұйымдастыру мақсатында 5 маусым күні лагерь аймағынан тыс «Қоршаған орта күніне» арналған серуен ұйымдастырылды. Таза ауада түрлі қызықты ойындар балалардың қызығушылықтарын арттыра түсті.

            Ойындар арасында мектеп медбикесі, мектеп психологы, кітапханашы, аға тәлімгер ат салысты. Мектеп медбикесі жеке бас тазалығына байланысты әңгімелер жүргізді, мектеп психологы оқушыларды тест, әңгімелесу және ойын арқылы балаларды бақылады, мектеп кітапханашысы оқушыларға әртүрлі қызықты ертегілерді оқып, әдеби кітаптарды оқуға баулыды. Мектептің аға тәлімгері оқушылармен таза ауада ойындар ойнап, би билеп, әртүрлі сайыстар жүргізіп отырды.

 Осы мерекелерден басқа мектеп алаңында бой шынықтыру жаттығуларын  жасап, түрлі ««Қоңырау», «Орамал тастау», «Сұр мысық» және т.б.  спорттық, ұлттық қызықты ойындар жүргізілді.

 Лагердің жабылуына арналған  іс-шараларда  оқушылар алған әсерлерін өз өнерлері арқылы бейнелеп, ризашылықтарын білдірді.

Тәрбие ісінің меңгерушісі Саттарова А.М